
BASHKIA KORÇË
KRYETARI
	Nr. ____ .prot 						  	Korçë, më __.___.___

SHPALLJE PËR VENDE TË LIRA PUNE
POLICIA BASHKIAKE

Në zbatim të ligjit 139/2015 “Për vetëqeverisjen  vendore” si dhe të ligjit Nr. 89/2022 “Për Policinë Bashkiake” ,VKM nr.452 datë 26.07.2023”Për miratimin e rregullores kuadër të Policisë Bashkiake” ligji nr.7961, datë 12.7.1995 “Kodi i Punës së Republikës së Shqipërisë” i ndryshuar,Bashkia Korçë fton të gjithë të interesuarit të marrin pjesë në proçedurat për plotësimin e vendeve vakante në Policinë Bashkiake si më poshtë:

· 1 (një) Drejtor i Policinë e Bashkisë  Korçë 
Kandidatët për drejtor (femra dhe meshkuj) duhet të plotësojnë kriteret e posaçme si vijon:
a. të jetë shtetas shqiptar; 
b. të ketë zotësi të plotë për të vepruar;
c. të jetë në kushte  shëndetësore  që lejojnë të kryejë detyrën përkatëse; 
d. të ketë përfunduar  ciklin e dytë të studimeve të arsimit të lartë ose të ketë diplomë të barasvlershme me tëo se të ketë përfunduar studimet e arsimit të lartë jashtë vendit dhe të ketë njohur dhe njësuar diplomën sipas përcaktimeve për njësimin e  diplomave, të parashikuara në legjislacionin në fuqi për arsimin e lartë, në shkenca shoqërorem juridike, ekonomike ose institucionet arsimore të sigurisë; 
e. të ketë të paktën 5 vjet eksperienvë pune në administratën publike, Policinë e Shtetit, Forcat e Armatosura, Gardën e Republikës, Policinë e Burgjeve, Shërbimin për Mbrojtjen nga Zjarri dhe Shpëtimi, në profesionet e lira ose në çdo pozicion tjetër të barasvlefshëm me to në sektorin privat;
f. të mos jetë subject i ndalimeve sipas legjislacionit në fuqi për garantimin e integritetit të personave që zgjidhen, emërohen ose ushtrojnë funksione publike;
g. të mos jetë dënuar me vendim të formës së prerë për kryerjen e një krimi apo një kundravajtje penale;
h. ndaj tij /saj të mos jetë marë masë disiplinore e largimit nga puna që nuk është shuar osë të mos ketë masë disiplinore në fuqi:
i. të mos jetë larguar nga Policia e Shtetit dhe Garda e Republikës për shkak të vlerësimeve kalimtare ose periodike ,të parashikuara nga legjislacioni në fuqi për punonjësit e Policisë së Shtetit:
j. vërtetimin e besueshmërisë që lëshohet nga struktura vendore e Policisë së Shteti,me kërkesën e Bashkisë përkatëse,përpara pranimit në Policinë Bashkiake;
Përshkrimi përgjithësues i punës: 
Drejtuesi i Policisë Bashkiake ushtron këto përgjegjësi dhe detyra:
a) organizon, drejton, kontrollon dhe përgjigjet për sigurimin e zbatimit të detyrimeve dhe kompetencave që ka Policia Bashkiake;
b) koordinon veprimtarinë e punës me Policinë e Shtetit për zbatimin e detyrimeve të akteve ligjore dhe nënligjore në fushën e rendit e të sigurisë publike në parandalimin e veprimtarive të kundërligjshme për aktivitetet që zhvillohen në territorin e bashkisë;
c) planifikon aktivitetin në mbështetje të detyrave të caktuara për të siguruar realizimin në kohë të objektivave të përcaktuara;
ç) kryen analiza, raporte, përshkrime që lidhen me veprimtarinë e Policisë Bashkiake;
d) i propozon kryetarit të bashkisë kalendarin e trajnimeve për të siguruar kualifikimin periodik profesional të punonjësve të Policisë Bashkiake;
dh) këshillon kryetarin e bashkisë dhe jep mendime për zgjidhjen e çështjeve në fushën e përgjegjësisë së tij.

DOKUMENTACIONI, MËNYRA DHE AFATI I DORËZIMIT 
Kandidatët duhet të dorëzojnë pranë njësisë së burimeve njerëzore dokumentacionin e mëposhtëm për aplikim dhe pranim:
a. Kërkesë ;
b. Jetëshkrimin;
c. Fotokopje e kartës së identitetit;
d. Fotokopje e noterizuar të diplomës;
e. Ceritifikatë personale;
f. Certifikatë familjare;
g. Foto – 2(dy) copë me përmasa 4 * 6 cm;
h. Raportin mjekoligjor mbi gjendjen shëndetsore;
i. Çertifikatën e gjendjes gjyqësore (dëshmi penaliteti);
j. Vërtetim gjykate dhe prokurorie;
k. Librezë pune ( në qoftë se ka punuar);
l. Vlerësimin e fundit të punës ,kur aplikantët vijnë nga administrate publike;
m. Vërtetimin që të mos ketë masë disiplinore të largimit nga puna që nuk është shuar ose të mos ketë masë disiplinore në fuqi;
n. Vërtetim që të  mos jetë larguar nga Policia e Shtetit dhe Garda e Republikës për shkak të vlerësimeve kalimtare ose periodike ,të parashikuara nga legjislacioni në fuqi ;
o. Vërtetimin e besueshmërisë që lëshohet nga struktura vendore e Policisë së Shteti,me kërkesën e Bashkisë përkatëse,përpara pranimit në Policinë Bashkiake;

Dokumentat duhet të dorëzohen me postë ose pranë Njësisë së Menaxhimit të Burimeve Njerëzore pranë Bashkisë Korçë, brenda 30 (tridhjetë) ditëve kalendarike nga e nesërmja e shpalljes së proçedurës së pranimit.

REZULTATET PËR FAZËN E VERIFIKIMIT PARAPRAK TË DOKUMENTACIONIT
 Brenda 10 ditësh kalendarike nga përfundimi i afatit të aplikimit,Komisioni Përzgjedhës në bazë të dokumentacionit të paraqitur,bën verifikimin paraprak të kandidatëve qe përmbushin kriteret e përcaktuara në shpalljen për konkurrim.
Kandidatët do të vlerësohen paraprakisht në lidhje me   dokumentacionin e dorëzuar  sipas  kritereve të përcaktuara në shpalljen për konkurrim.
 Njësia e Burimeve Njerëzore në Bashkinë e Korçës do të njoftojë individualisht kandidatët që nuk janë kualifikuar dhe arsyet e moskualifikimit si dhe  kandidatët  fitues që plotësojnë kushtet dhe kërkesat e posaçme.
REZULTATET PËR FAZËN E TESTIMIT ME SHKRIM
Faza e dytë e konkurrimit është testimi me shkrim.
Testimit me shkrim i nënshtrohen të gjithë kandidatët që janë kualifikuar .
-Kandidati paraqitet me letërnjoftim.

Testimi me shkrim kryhet brenda 20(njëzet)ditëve nga shpallja e listës së kandidatëve,që plotësojën kriteret ligjore për tu pranuar në Policinë Bashkiake.
Kandidatët në testimin me shkrim do të vlerësohen nëse zotërojnë njohuritë e nevojshme për kryerjen e detyrave të punonjësit të Policisë Bashkiake  .     
Rezultatet e testimit me shkrim dalin brenda ditës së testimit.
Kandidati  që merr mbi 60% të pikëve të përcaktuara  për testimin me shkrim njoftohet  për të vazhduar konkurrimin.

Njësia e Burimeve Njerëzore në Bashkinë e Korçës do të njoftojë individualisht kandidatët që nuk janë kualifikuar dhe arsyet e moskualifikimit si dhe  kandidatët  fitues që plotësojnë kushtet dhe kërkesat e posaçme.
Në përfundim të vlerësimit të testimit me shkrim,lista me rezultatet e testimit në rend zbritës publikohet në ambientet dhe në faqen zyrtare të bashkisë.


REZULTATET PËR FAZËN E INTERVISTËS
Faza e dytë e konkurrimit është intervista.
Kandidatët që rezultojnë fitues në fazat e tjera të testimeve ,i nënshtrohen intervistës.
Kandidatët në intervista me gojë do të vlerësohen në lidhje me:
 Përshtatshmërinë dhe pranueshmërinë për   ushtrimin e detyrës.
Në këtë fazë të konkurrimit,totali i pikëve të vlerësimit të kandidatëve është 20(njëzet) pikë ,të cilat ndahen përkatësisht.
a) Jetëshkrimi (CV) që konsiston në vlerësimin e arsimimit,të përvojës e të trajnimeve ,deri në 10 pikë:
b) Intervista ,deri në 10 pikë:

Vlerësimi i kandidatëve bëhet brenda ditës së zhvillimit të intervistës dhe njësia e burimeve njerëzore njofton kandidatët për vlerësimin të nesërmen e zhvillimit të testimit.
Në përfundim të vlerësimit të testimit fizik,lista me rezultatet e testimit në rend zbritës publikohet në ambientet dhe në faqen zyrtare të bashkisë.

FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI
 Kandidatët do të vlerësohen në lidhje me: 
a- Njohuritë mbi ligjin nr.139/2015, “Për vetëqeverisjen vendore” 
b- Njohuritë mbi ligjin nr. 89/2022 “Për Policinë Bashkiake”
c- Njohuritë mbi “VKM nr.452 datë 26.07.2023”Për miratimin e rregullores kuadër të Policisë Baskiake”. 
d- Kodi i Procedurave Administrative i Republikës së Shqipërisë.
e- Ligji 10279 datë 20.05.2010 “Për kundërvajtjet administrative”.
f- [bookmark: _Hlk144474217]Ligjin Nr. 7961, datë 12.7.1995 “Kodi i Punës së Republikës së Shqipërisë”, i ndryshuar.
MËNYRA E VLERËSIMIT TË KANDIDATËVE 
Kandidatët do të vlerësohen paraprakisht në lidhje me dokumentacionin e dorëzuar,testimin me shkrim dhe intervistën.
Rezultati i përgjithshëm i kandidatit përcaktohet  mbi shumatoren e rezultateve të arritura nga testimi me shkrim dhe intervista.
Kandidatët me pikë të barabarta në procedurat e pranimit renditen sipas këtyre kritereve:
a)Në rast se kandidatët janë të gjinive të ndryshme ,atëherë renditet fillimisht kandidati që I përket gjinisë më pak të përfaqësuar:
b)Në rast se nuk zbatohet shkronja”a”,renditja e kandidatëve bëhet nëpërmjet shortit.
Njësia e Burimeve Njerëzore në Bashkinë e Korçës do të njoftojë individualisht kandidatët fitues si dhe publikon listën e kandidatëve fitues në ambientet dhe faqen zyrtare të bashkisë përkatëse.
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në ligjin nr.89/2022 “për Policinë Baskiake” dhe VKM nr.452 datë 26.07.2023.
DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Në përfundim të vlerësimit të kandidatëve (verifikimit paraprak, testimit me shkrim dhe intervistës me gojë) Njësia e Burimeve Njerëzore në Bashkinë e Korçës publikon listën e kandidatëve  fitues në ambientet dhe faqen zyrtare të Bashkisë përkatëse,si dhe njofton individualisht kandidatët fitues.

